b'\n_START_ARTICLE_\nCharles Hayes\n_START_SECTION_\nVida\n_START_PARAGRAPH_\nHayes va ser membre del Gray\'s Inn. En una \xc3\xa8poca indeterminada va viatjar a l\'\xc3\x80frica Occidental on va residir durant un temps, aix\xc3\xb2 li va valer per tenir una reputaci\xc3\xb3 com a ge\xc3\xb2graf i va ser escollit anualment per ser sotsgovernador o vicegovernador de la Royal African Company, una companyia creada per comerciar amb l\'or del riu G\xc3\xa0mbia, per\xc3\xb2 que aviat es va convertir al tr\xc3\xa0fic d\'esclaus i altres mat\xc3\xa8ries primeres._NEWLINE_Quan la Royal African Company va ser dissolta el 1752, Hayes es va instal\xc2\xb7lar a Downe, Kent. John Nichols esmenta que Hayes va passar molt de temps en experiments filos\xc3\xb2fics. Hayes va trobar el favor amb els seus contemporanis del seu "temperament tranquil" i una clara exposici\xc3\xb3; i Charles Hutton va comentar que tenia una erudici\xc3\xb3 amagada per la mod\xc3\xa8stia. Quan ja tenia una edat avan\xc3\xa7ada es va traslladar a viure al Gray\'s Inn, on el 18 de desembre de 1760 va morir.\n_START_SECTION_\nObres\n_START_PARAGRAPH_\nEl 1704 apareix el seu Treatise on Fluxions, or an Introduction to Mathematical Philosophy, Londres, el primer treball en angl\xc3\xa8s que explica el m\xc3\xa8tode d\'infinitesimals d\'Isaac Newton. Despr\xc3\xa9s d\'una introducci\xc3\xb3 sobre seccions c\xc3\xb2niques amb proves concises, Hayes va aplicar el m\xc3\xa8tode de Newton sistem\xc3\xa0ticament, primer per obtenir les tangents de corbes, despr\xc3\xa9s les seves \xc3\xa0rees i, finalment, als problemes de m\xc3\xa0xims i m\xc3\xadnims. El seu prefaci mostra que va ser molt llegit en la literatura matem\xc3\xa0tica. El 1710 va imprimir un fullet, New and Easy Method to find out the Longitude;  i el 1723 The Moon, a Philosophical Dialogue,  argumentant que no \xc3\xa9s opaca, sin\xc3\xb3 que t\xc3\xa9 alguna llum pr\xc3\xb2pia._NEWLINE_Despr\xc3\xa9s d\'estudiar l\'hebreu, Hayes publica el 1736 la seva Vindication of the History of the Septuagint, i el 1738, Critical Examination of the Holy Gospels according to St. Matthew and St. Luke, pel que fa a la hist\xc3\xb2ria del naixement i inf\xc3\xa0ncia de Crist. Els seus estudis van ser des de llavors dirigits principalment a la cronologia, a excepci\xc3\xb3 d\'alguns tractats escrits per defensar la pol\xc3\xadtica de la Royal African Company. El 1747 va apar\xc3\xa8ixer la seva Series of Kings of Argos and of Emperors of China from Fohi to Jesus Christ, per demostrar que les seves dates i ordre de successi\xc3\xb3 van coincidir amb la Septuaginta, i el 1751 una  Dissertation on the Chronology of the Septuagint, una defensa de la cronologia i hist\xc3\xb2ria caldea i eg\xc3\xadpcia._NEWLINE_A la jubilaci\xc3\xb3, es va veure absort en una obra important, Chronographia Asiatica & \xc3\x86gyptiaca, que no va arribar a completar. Nom\xc3\xa9s dues parts del mateix van ser publicades, durant els \xc3\xbaltims dos anys de la seva vida, quan va tenir habitacions a Gray\'s Inn: primer, Chronographi\xc3\xa6 Asiatic\xc3\xa6 & \xc3\x86gyptiac\xc3\xa6 Specimen, i el segon, subdividit en (1) Origo Chronologi\xc3\xa6 LXX interpretum investigator, i (2)  Conspectus totius Operis exhibetur . Part del seu argument \xc3\xa9s que els setanta (autors de la Septant) i Josephus van fer \xc3\xbas dels escrits conservats a la biblioteca del Segon Temple de Jerusalem, que s\'havia om\xc3\xa8s en la Desenvolupament del c\xc3\xa0non de l\'Antic Testament.'